open-index/open-wikipedia-markdown huggingface dataset:
Californium

**Californium** er et kunstig fremstilt radioaktivt grunnstoff med atomnummer 98 og kjemisk symbol **Cf**.

## Historie
Californium ble første gang fremstilt i 1950 ved University of California, Berkeley av forskerne Stanley G. Thompson, Kenneth Street, Jr., Albert Ghiorso og Glenn T. Seaborg. Ved hjelp av en syklotron bombarderte de isotopen 242**Cm** (curium) med alfapartikler og fikk som resultat 245**Cf** (og ett fritt nøytron):

:\mathrm{^{242}_{\ 96}Cm\;+\;^{4}_{2}He\;\;\xrightarrow\;\;^{245}_{\ 98}Cf\;+\;^{1}_{0}n}

Californium var det sjette transurane grunnstoffet som ble påvist, og forskergruppen kunngjorde sin oppdagelse 19. juni 1950.

Grunnstoffet ble oppkalt etter staten California i USA.

## Egenskaper
Californium er et radioaktivt tungmetall som tilhører aktinoidene. Det har ikke lykkes å isolere stoffet i ren form, men det er antatt å være sølvgrått av utseende. Videre er det forventet at det oksiderer raskt i luft og damp, og angripes av syrer, men ikke av basiske løsninger. 

### Isotoper
20 isotoper er kjent, og alle er ustabile (og dermed radioaktive). De mest stabile er 251**Cf** med halveringstid 898 år, 249**Cf** med halveringstid 351 år, 250**Cf** med halveringstid 13,08 år, 252**Cf** med halveringstid på 2,645 år og 248**Cf** med halveringstid 333,5 døgn. Alle de resterende isotopene har halveringstider kortere enn 61 døgn, og de fleste kortere enn 4 timer. Isotopene 237**Cf**, 238**Cf**, 240**Cf**, 242**Cf**, 246**Cf**, 248**Cf**, 249**Cf**, 250**Cf**, 252**Cf**, 254**Cf** og 256**Cf** kan nedbrytes ved spontan kjernespalting (fisjon).

Isotopen 252**Cf** er en sterk nøytronkilde, og er derfor meget skadelig for mennesker (ett mikrogram av 252**Cf** sender ut 170 millioner nøytroner i minuttet).

CAS-nummer: 7440-71-3

## Forekomst
Californium forekommer ikke naturlig på Jorden, men fremstilles kunstig i laboratorier. I 1956 fremsatte en forskergruppe fra USA en hypotese om at kjernespalting av californiumisotopen 254**Cf** var årsaken til variasjoner i lysstyrken i type 1 supernovaer. Moderne gammastråledetektorer har funnet spor fra kjernespalting av kobolt og aluminium i supernovaer, men ikke californium.

## Anvendelse
Californium brukes som nøytron-kilde i geologiske analyse-instrumenter. I oktober 2006 ble grunnstoffet oganesson fremstilt ved å bombardere 249**Cf** med 48**Ca** (kalsium). 252**Cf** brukes som nøytronkilde i kreftbehandling.

## Referanser
Europium

**Europium** er et grunnstoff med kjemisk symbol **Eu** og atomnummer 63. Det tilhører lantanoidene og regnes som et av de sjeldne jordmetallene.

## Historie
I 1890 fant den franske kjemikeren Paul Émile Lecoq de Boisbaudran noen uforklarlige spektrallinjer i en prøve med samarium-gadolinium konsentrat. Oppdagelsen av europium er imidlertid kreditert hans landsmann Eugène-Anatole Demarçay som i 1896 hadde mistanke om at det nylig oppdagede grunnstoffet samarium var forurenset med et ukjent grunnstoff. I 1901 isolerte Demarçay europium for første gang. Europium var det syvende og siste grunnstoffet som ble funnet i mineralet ceritt.

Europium er oppkalt etter kontinentet Europa.

## Egenskaper
Europium er det mest reaktive av de sjeldne jordmetallene. Det oksideres raskt i luft, og minner om kalsium i måten det reagerer med vann. Leveranser av europium har derfor sjelden metallisk glans når det kommer fram, selv ikke med et beskyttende oljelag. Europium antenner i luft ved 150-180 °C (tenntemperatur). Det er omtrent like hardt som bly, og ganske lett å bearbeide.

Det vites ikke om europium er giftig.

### Isotoper
Naturlig forekommende europium består utelukkende av 2 isotoper hvorav bare den ene er stabil: 153**Eu** (52,2&nbsp;%). Den andre, 151**Eu** (47,8&nbsp;%), har en halveringstid på 5 · 1018 år. I tillegg til disse finnes 35 kjente kunstig fremstilte ustabile isotoper. De mest stabile av disse er 150**Eu** med halveringstid på 36,9 år, 152**Eu** med halveringstid 13,516 år, og 154**Eu** med halveringstid 8,593 år. De resterende isotopene har halveringstider under 5 år, og de fleste av dem mindre enn 1 minutt.

CAS-nummer: 7440-53-1

## Forekomst

Europium forekommer ikke i ren form naturlig, men finnes i flere mineraler. De kommersielt viktigste europium-mineralene er monazitt og bastnäsitt. Europiums spektrallinjer er også identifisert i solens og noen stjerners emisjonsspektrum. 

## Anvendelse
I bilderørskjermer brukes europium i de røde fargecellene, og det brukes også til å skape fluorescerende merker på euro-sedler (for å vanskeliggjøre forfalskning).

Det brukes også i forbindelse med høytrykks damplamper. Europium brukes som nøytron-fanger i kontrollstaver i kjernereaktorer.

## Se også
*Samarium

## Referanser


## Kilder
*Universitetet i Oslo: Periodesystemet - Europium Besøkt 10. september 2022
Fylkesvei 6870

**Fylkesvei 6870 (Fv6870)** går mellom Markabygd og Hjelmstadbakken i Levanger kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 121 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Seiersten ungdomsskole

**Seiersten ungdomsskole** var den første ungdomsskole i Norge etter Folkeskoleloven av 1959. Den ble bygget i 1959 og kostet da om lag 4,5 millioner kroner. Høsten 2002 stod skolen ferdig ombygd og rehabilitert for om lag 80 millioner kroner. Skoleåret 2005 / 2006 var det om lag 395 elever på Seiersten. Det er klasserom nok for fire klasser på hvert trinn. Det er nærmere 50 pedagogisk ansatte i personalet.

Tore Mortensen var den første undervisningsleder og rektor ved Seiersten linjedelte ungdomsskole fra 1. august 1959 til 1. februar 1972. Han kom fra en bestyrerjobb på en realskole på Helgeland.

## Referanser
Livsstil

**Livsstil** refererer til måten et menneske ut fra egne valg forholder seg til eget levesett, gjennom sosialt levesett, kosthold, fysisk aktivitet, inaktivitet og forhold til stimulerende midler, som nikotin, alkohol og andre rusmidler. Livsstilen er også avhengig av døgnrytme, tilstrekkelig søvn og stresskontroll. Livsstil blir ofte knyttet til helse og livskvalitet, som begge kan sies å bli forringet dersom personen ikke har et balansert forhold til disse variablene.

## Se også
* Livsstilssykdommer
Olga av Russland

**Olga Konstantinovna av Russland**, senere dronning **Olga av Hellas** (på russisk Великая Княжна Ольга Константиновна, på gresk Βασίλισσα Όλγα της Ελλάδος) (født , døde 18. juni 1926), var gift med Kong Georg I av Hellas og en kort periode i 1920 regent i Hellas.

Olga var datter av storfyrst Konstantin Nikolajev av Russland som var bror til Aleksander II av Russland.

## Referanser


## Eksterne lenker
*
Wembley Arena

**Wembley Arena** (**Empire Pool** og **The SSE Arena, Wembley**) er en konsert- og idrettsarena i Wembley i London. Den ligger rett overfor Wembley Stadium, og ble reist i 1934 for British Empire Games. Det var opprinnelig en svømmehall der, som sist ble brukt under Sommer-OL 1948. 

Arenaen er Londons travleste konsertarena, og den nest travleste i landet, etter MEN Arena i Manchester, i forhold til antall solgte billetter. Med 12&nbsp;300 seter er den mindre enn Earls Court Exhibition Centre, men akustikken regnes for å være langt bedre på Wembley. 

Det arrangeres også innendørs sportsarrangementer, som bokse- og ishockeykamper. Ishockeylagene Wembley Lions og Wembley Monarchs brukte arenaen i 1940-, 1950- og 1960-årene, mens London Lions brukte den i 1970-årene. British Hockey League brukte arenaen til sine finalekamper inntil ligaen ble oppløst i 1996. 

Arenaen brukes også til andre arrangementer, som komedieshow, Disney on Ice, WWE-show og annet. 

Wembley Arena ble sammen med Wembley Stadium renovert i forbindelse med fornyelse av området. Arenaen åpnet for publikum igjen 2. april 2006 med en Depeche Mode-konsert. Renoveringen kostet 35 millioner pund.

## Referanser


## Eksterne lenker
*
Wigmore Hall

**Wigmore Hall** er en konsertsal i City of Westminster i London.

Bygningen het opprinnelig Bechstein Hall, og ble tegnet av Thomas Edward Collcutt for den tyske klaverfabrikanten Bechstein. Selskapet bygde også lignende saler i St. Petersburg og Paris. Den er reist i renessansestil, med vegger i alabaster og marmor. Selve salen er rektangulær med en liten, hevet scene og en kuppel. 

Under første verdenskrig ble salen beslaglagt ettersom eieren var et tysk selskap. Den ble gjenåpnet som Wigmore Hall i 1917. 

Det fremføres for det meste kammermusikk og solofremføringer av klassisk musikk, med omkring 400 konserter i året. 
## Eksterne lenker
*
Colt Canada

**Colt Canada** er en kanadisk våpenprodusent, tidligere kjent som Diemaco. Diemaco ble kjøpt opp av Colt Defense LLC 20. mai 2005 og byttet da navn til Colt Canada Corporation. Diemaco har produsert AR-15-klonene C7, C8 og SFW, som er i bruk av MJK/FSK-HJK.

## Eksterne lenker
* Colt Canada Corporations offisielle hjemmeside
M4

**M4** har flere betydninger:

*M4 (Berlins sporvei), en trikkelinje i Berlin
*M4 (København), en planlagt metrolinje i København
*M4 (Ungarn), en planlagt motorvei i Ungarn
*M4 Carbine, et amerikansk automatgevær
*M4 Sherman, en amerikansk stridsvogn fra andre verdenskrig
*Spectre M4, en italiensk maskinpistol
Earls Court Exhibition Centre

**Earls Court Exhibition Centre**, også kjent som **Earl Court Arena**, var et utstillingslokale og en konsertarena i Earls Court i Kensington and Chelsea i London. 

Idéen om å bygge et utstillingslokale på stedet kom etter at det ble åpnet to undergrunnsstasjoner der, Earl's Court og West Brompton. Området hadde en periode blitt brukt til utendørsarrangementer, men dette var ikke lønnsomt for eieren. I 1935 ble eiendommen solgt, og de nye eierne planla å reise Europas største bygning etter volum. C. Howard Crane ble valgt som arkitekt. Prosjektet gikk ikke etter planen, og ble både forsinket og for dyrt. Lokalet ble åpnet 1. september 1937 med en sjokolade- og godterimesse. 

Det oppstod etterhvert behov for en større bygning, og den opprinnelige ble revet. Den nåværende bygningen er stor nok til å få plass til fire jumbojeter, med en søylefri sal på 17&nbsp;000 m². Den ble åpnet av Diana, prinsesse av Wales den 17. oktober 1991. 

Selv om akustikken i bygningen ofte har blitt kritisert var Earls Court en av de mest populære konsertarenaene i Storbritannia. Det er plass til omkring 19&nbsp;000 tilskuere på konserter. 

I 2013 ble det vedtatt å rive lokalet for å gjøre plass til nye boliger. Arenaen ble stengt 13. desember 2014, og nedrivingen av lokalet ble påbegynt.

## Referanser


## Eksterne lenker
* 
*  Olympic Park på Google Maps
*  Earls Court Exhibition Centre, London, *Modernist Britain*, beskrivelse og historie
Grandma Moses

**Anna Mary Moses**, **Bestemor Moses**, bedre kjent i resten av verden som **Grandma Moses** (født 7. september 1860, død 13. desember 1961) var en kjent amerikansk folkelig og naivistisk kunstmaler. Hun blir ofte brukt som eksempel på at det er mulig å starte en kunstnerkarriere i høy alder.

Hun begynte å male som 70-åring, da fingrene ikke lenger kunne brukes til brodering på grunn av forkalkninger i leddene (artritt). Det sies at hun begynte med noen veggplater og gamle malingrester, og at naboene ønsket noe lignende. Etter hvert fikk hun den lokale drugstoren til å ha bilder til salgs, og ble oppdaget av kunstsamleren *Louis J. Caldor*, som var på gjennomreise. I 1939 ble noen av bildene hennes vist i New York. Det ble en heftig diskusjonen om dette egentlig var kunst, men bildene ble etterspurt - etterhvert verden over. Så lenge hun levde, var der ingen mangel på kjøpere, og hun gjorde sitt beste for å dekke behovet.

De fleste bildene hennes handlet om livet i landsbyen hun bodde i og områdene omkring, med en stil som kunne minne om den hollandske maleren Pieter Brueghel d.e.. Mange av bildene er også blitt motiver på postkort.

Hun ble hedret av den amerikanske president Harry S. Truman og deltok i TV-show. Selvbiografien *Grandma Moses: My Life's History* kom ut i 1952.

Til hundreårsdagen lot ''Life'' magazine den kjente fotografen Cornell Capa ta en billedserie av henne, inklusive forsiden. Dagen ble også proklamert som *Bestemor Moses-dag* til ære for henne.

## Referanser


## Eksterne lenker
* 
* 
* 
*  Grandma Moses Gallery på  *Bennington Museum*
*  Grandma Moses, fra *Cal Poly Pomona* website
*  Grandma Moses  Galerie St. Etienne i New York.
Fylkesvei 7006

**Fylkesvei 7006 (Fv7006)** går mellom Snåsa stasjon og Ålmo i Snåsa kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 325 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Virginia Polytechnic Institute and State University

**Virginia Polytechnic Institute and State University**, bedre kjent som **Virginia Tech**, er et vitenskapelig universitet i Blacksburg i den amerikanske delstaten Virginia.

Universitetet ble grunnlagt 1872 og er et Land-grant-universitet, som resultat av Morrill Land-Grant Colleges Act. Fra starten var lærestedet også et av de etter hvert seks såkalte Senior Military Colleges, og idag tar kadetter militært reserveoffiserskurs ved Texas A&M, kombinert med sivil høyskoleutdanning. Den militære kombinasjonen var obligatorisk ved lærestedet fram til 1924, og fra 1964 ble den helt frivillig.

Universitetet har (pr. 2007) 28&nbsp;470 studenter og 1&nbsp;304 vitenskapelig ansatte. 
Campusen er på 10,52&nbsp;km². I høstsemesteret 2006 var skolepengene på årsbasis US$ 6&nbsp;973 for studenter folkeregistrert i delstaten Virginia.

## Studietilbud
Virginia Tech tilbyr 60 bachelorgrader og 140 mastergrader og doktorgrader gjennom syv fakulteter: 
* College of Agriculture & Life Sciences
* College of Architecture & Urban Studies
* College of Liberal Arts and Human Sciences
* Pamplin College of Business
* College of Engineering, 
* College of Natural Resources 
* College of Science.

## Campus
Universitetets hovedcampus er på 10,52&nbsp;km² og ligger i Blacksburg. I tillegg er det campuser i Hampton Roads (Virginia Beach), National Capital Region (Falls Church – Alexandria, Virginia), Richmond, Roanoke, samt Southwest Virginia Higher Education Center i Abingdon.

På Blacksburg-campusen er de fleste bygningene bygget med såkalt *Hokie Stone*, en blanding av kalkstein, gjerne med dolomitt.

Virginia Tech har også et av de høyest rangerte bespisningstilbudene i landet; det er for tiden rangert som nr.&nbsp;2 av *Princeton Review*.

## Skyteepisode 16. april 2007

Den 16. april 2007 ble skolen åsted for en skyteepisode hvor studenten Cho Seung-hui skjøt og drepte minst 32 mennesker før han tok sitt eget liv. I tillegg ble mange skadd, enkelte livstruende. Skytetragedien startet i syvtiden lokal tid på et internat, hvor to elever ble skutt og drept. To timer senere gikk våpenmannen inn i Norris Hall på motsatt side av campus hvor ytterligere 30 personer ble drept før gjerningsmannen tok sitt eget liv.

## Referanser



## Eksterne lenker
*
Ragna Thiis

**Ragna Marina Thiis** (født 12. februar 1940 i Trondheim) er en norsk billedkunstner og kunstpedagog.

Ragna Thiis er utdannet ved SHKS 1959–1961, ved malerlinjen, med glassmaleri og grafikk; og ved Statens kunstakademis maleravdeling hos Aage Storstein og Alf-Jørgen Aas 1964–1967. Hun tok senere utdanning ved Statens lærerhøgskole i forming, Oslo 1980–1982, og har fra 1983 lektorkompetanse i forming. Hun er datter av domkirkearkitekt Helge Thiis og billedkunstneren Greta Thiis, og søster av Aina Thiis Leirdal og Tone Thiis Schjetne.

## Arbeid
Hun har vært formingslærer ved Trondheim off. døveskole, 1968–1969, Brundalen yrkesskole og Elen Ofstads skole, 1983–1986, og Gerhard Schønings skole, 1993–1994, og i grafisk design ved Merkantilt institutt, 1989–1999. Hun var kunstkritiker i Adresseavisen 1970–1974, Arbeider-Avisa 1974–1976 og i «Arena : trøndersk tidsskrift for kunst og kultur» 1978–1981. Hun har også arbeidet med rekvisitter og stilhistorie ved Trøndelag teater.

Utsmykninger hun har utført er i første rekke glassmalerier i Vadsø kirke i 1972. Ragna Thiis er innkjøpt bl.a. av Norsk kulturråd, Sør- og Nord-Trøndelag fylker, Statoil og en rekke kunstforeninger. Hennes foreløpig siste utstilling i Trondhjems kunstforening (2005) ble av Adresseavisen beskrevet som «hjemlige betraktninger av Munkholmen, akvareller og kollasjer».

## Forfatterskap

* *Billedhuggeren Kristofer Leirdal*. Redigert av Ragna Thiis mfl. Tapir forlag, 1996. ISBN 82-519-1228-8 (ebok fra bokhylla.no)

### Artikler i ''[[Arena : trøndersk tidsskrift for kunst og kultur|Arena]]''
* Trøndelag bildende kunstnere, 1/1978 s. 52–53
* Frohavets trollguru og Sistrandas sirene, 2/1978 s. 50–53
* Professor og huleboer, 2/1979 s. 36–42
* Kunstskolen i Trondheim, 4/1979 s. 30–34
* Kunstnerutdanning i fokus, 3/1980 s- 41–46
* Hvor var kvinnene i billedkunsten? 2/1981 s. 16–27

## Referanser
Vatlandsvåg

**Vatlandsvåg** er en tettbebyggelse på Ropeidhalvøya. Den eneste butikken på halvøya ligger i Vatlandsvåg.  Vatlandsvåg har også gjestehavn og næringsbed med blant annet Norsk Plan. Vatlandsvåg Handel ble etablert i 2005, etter at Vatlandsvåg Handelslag ble lagt ned i 2004. Handelslaget hadde drevet i 90 år, siden 1914. Det var den gangen et av de første stedene i Ryfylke som etablerte handelslag.
Fylkesvei 7026

**Fylkesvei 7026 (Fv7026)** går mellom Gjersvik i Røyrvik og Skorovatn i Namsskogan kommune.

Før riksvei 773 ble åpnet var veien del av riksvei 764.

Før Trøndelag fylke ble opprettet 1. januar 2018 hadde veien betegnelsen Fylkesvei 363 (Nord-Trøndelag).

## Kommuner og knutepunkter

## Referanser


## Eksterne lenker
* Vegvesenets vegkart 
*
Goa skole

**Goa skole** er en barne- og ungdomsskole som ligger i Randaberg kommune ikke langt fra Stavanger og hovedsakelig har elever fra Endrestø og Viste Hageby. 

Skolen har egen SFO-ordning og fri skolekyss for elever med funksjonshemninger og |. klasseelever med mer enn 2 km. skolevei. Elever på 10. trinn med mer enn 4 km. skolevei får også fri skoleskyss. Elever med annet morsmål enn norsk og samisk har som alternativ til opplæring etter læreplanen i faget norsk, rett til opplæring i samsvar med Læreplan i norsk som andrespråk. Retten til alternativ opplæring er der til de har ervervet tilstrekkelige kunnskaper i norsk til å følge den vanlige opplæringen i skolen.

## Eksterne lenker
* http://www.goaskole.no
* Goa skole i kommunen
* Goa skole på Skoleporten
Kiefts krig

**Kiefts krig** eller **Wappinger-krigen** var en konflikt mellom nederlandske nybyggere og indianere i kolonien Ny Amsterdam, fra 1643 til 1645.  Krigen har navn etter Willem Kieft, som var kommandør for kolonien under krigen.

## Bakgrunn
Willem Kieft kom til Ny-Nederland i 1639 og ble utnevnt til kommandør over kolonien av det Det nederlandske vestindiske kompani. Hans oppgave var å øke profitten fra havnen i Pavonia (dagens Jersey City i New Jersey). Det første han gjorde var å skattlegge Lenape-indianerne som bodde i området, under et påskudd at pengene skulle kjøpe dem beskyttelse fra rivaliserende stammer. Dette utviklet seg bare en vei: Det ble gnisninger mellom nederlenderne og indianerne og endte til slutt i voldeligheter.

## Krigen
Kieft hadde rådgivere som overbeviste ham om å angripe indianerne ved Pavonia, som han også gjorde den 23. februar 1643. Angrepet ble en massakre, hvor 129 soldater drepte 120 indianere, hovedsakelig kvinner og barn. Angrepet virket mot sin hensikt, da det forente de forskjellige indianerstammene som bodde i området, og de samlet en stor styrke for å hevne seg. Høsten 1643 invaderte 1500 indianere Ny Amsterdam, hvor de blant annent drepte Anne Hutchinson. Nederlenderne hevnet seg samme vinter da soldater drepte 500 Wecquaesgeeks-indianere.
Indianerne fortsatte å slåss i to år de de angrep nybyggere over hele Ny-Nederland og drepte mange. Den lille nederlandske styrken som var der kunne ikke gjøre mye, men til slutt ble det undertegnet en fredsavtale mellom kolonistene og de 11 indianerstammene, i august 1645.

## Resultat
Resultatet av indianerangrepene var at mange nybyggere returnerte til Europa, noe som skapte tvil om at Det nederlandske vestindiske kompani kunne klare å kontrollere territoriet deres i den nye verden. Kieft ble hjemkalt til Nederland for å stå til ansvar for sine handlinger, men døde i et forlis nært Swansea før hans versjon av hendelsene ble fortalt. Han ble etterfulgt av Peter Stuyvesant, som styrte Ny-Nederland til britene tok over.

Krigen hadde vært blodig når man tenker på hvor få som bodde der. 1600 indianere hadde blitt drept under krigen, mens det bare bodde 250 europeere der. Freden holdt seg noenlunde stabil helt til Esopus-krigene begynte i 1650-årene.

## Referanser
Royal Opera House

**Royal Opera House** er et operahus i London. Det kalles også «Covent Garden» etter området det ligger i, eller bare «The Garden». Bygningen brukes av Royal Opera, Royal Ballet og Orchestra of the Royal Opera House. 

Den nåværende bygningen er det tredje operahuset på stedet. Fasaden, foajeen og auditoriet er fra 1858, mens praktisk talt alt annet skriver seg fra en omfattende renovering i 1990-årene. Det er 2268 seter fordelt på fire losjerader, balkonger og et amfiteatergalleri. Forscenen er 12,2 meter bred og 14,8 meter høy. 

Hovedauditoriet er vernet (Grade I). 
## Referanser


## Eksterne lenker
*
Fylkesvei 492 (Nord-Trøndelag)

**Fylkesvei 492 (Fv492) i Nord-Trøndelag** gikk mellom Hårstad og Drageid i Flatanger kommune i Nord-Trøndelag. Veien betjente halvøya mellom Bølefjorden og Jøssundfjorden vest i kommunen.

Da Trøndelag fylke ble opprettet 1. januar 2018 ble veien del av fylkesvei 6304.

## Kommuner og knutepunkter

*Endepunkt Hårstad
*Arm fra Grønnvika til Småværet (1,3&nbsp;km)
*Hasvåg
* Urantunnelen (229 m)
* fra Bøle til  Fjell
*Endepunkt Drageid →  (Sør-Trøndelag) til Sætervika i Osen

## Eksterne lenker
* Vegvesenets vegkart 
* Vegliste Nord-Trøndelag
Blacksburg

**Blacksburg** har flere betydninger:

* Blacksburg (Sør-Carolina), en liten by i Cherokee County i den amerikanske delstaten Sør-Carolina.
* Blacksburg (Virginia), en by i Montgomery County i den amerikanske delstaten Virginia.
Brussels Airlines

**Brussels Airlines** er Belgias flaggbærende flyselskap, og har base på Brussel lufthavn. Selskapet er medlem av IATA, Star Alliance og Association of European Airlines. (AEA)

Brussels Airlines opererer også flygninger i Norge, med ruter fra Oslo lufthavn, Gardermoen til Brussel lufthavn.

## Historie
Brussels Airlines ble til gjennom fusjonen mellom SN Brussels Airlines (SNBA) og Virgin Express. Den 12. april 2005 signerte SN Airholding, selskapet bak SNBA, en avtale med Richard Branson som ga selskapet kontroll over Virgin Express. 31. mars 2006 kunngjorde SNBA og Virgin Express at de fusjonerer og blir til ett selskap. 7. november 2006 kunngjorde de det nye navnet, Brussels Airlines, på en pressekonferanse på Brussel lufthavn. Brussels Airlines startet sine flyvninger 25. mars 2007.

I løpet av 2008 og 2009 ble selskapet kjøpt opp av Lufthansa, Brussels Airlines har derved også sluttet seg til samarbeidet i Star Alliance.

## Destinasjoner
*Se full liste: [[Brussels Airlines destinasjoner]]
*

Brussels Airlines har et rutenett som dekker de fleste større byer i Europa. Selskapet har også et utstrakt rutenett til mange destinasjoner i Afrika.

## Eksterne lenker
* 
* informasjonsside om Brussels Airlines på norsk
Blacksburg (Virginia)

**Blacksburg** er en by i Montgomery County i den amerikanske delstaten Virginia. Ved folketellingen i 2010 hadde byen 42 620 innbyggere. Økonomisk og demografisk domineres Blacksburg av at Virginia Polytechnic Institute and State University ligger på stedet.

## Referanser


## Eksterne lenker
*
Barry Eisler

**Barry Eisler** (født 1964 i New Jersey, USA) er en amerikansk forfatter.

Eisler er utdannet ved Cornell Law School. Etter utdannelsen arbeidet han fra 1989 i tre år for den amerikanske statsadministrasjonen. På forskjellige tidspunkter har han opplyst henholdsvis at han «var lønnet av» USAs utenriksdepartement eller at han arbeidet for CIA. Deretter arbeidet han i omkring 10 år som jurist med internasjonal lov. I denne perioden arbeidet han blant annet ett år i Tokyo for det japanske advokatfirmaet Hamada and Matsumoto, og tre år i Osaka som rådgiver for Matsushita Electric and Industrial.

Under oppholdet i Japan tok Eisler svart belte i judo ved The Kodokan Institute i Tokyo. Han har også trent karate, brasiliansk jujutsu, boksing og bryting. 

Eisler debuterte i 2002 med *Rain Fall*, den første romanen i en prisbelønnet, bestselgende serie thrillere om den halvt amerikanske, halvt japanske leiemorderen John Rain. Bøkene er oversatt til 15 språk. Eisler er nå forfatter på heltid.

Etter at salget av thrillerserien tok av, har Eisler i noen grad dyrket et image som vennligsinnet, men hemmelighetsfull, teoretiserende voldsnerd. Han sier nå at han i årene 1989&ndash;93 skal ha arbeidet for CIAs daværende Directorate of Operations (avdelingen for hemmelige operasjoner), hvor han blant annet skal ha fått opplæring i paramilitære operasjoner. Han forteller også gjerne om en livslang interesse for «forbudt kunnskap» og om sitt bibliotek esoteriske bøker om draps- og spionkunst.

## Bibliografi
* *Rain Fall* (2002)
* *Hard Rain* (2003) (også utgitt som *Blood from Blood*)
* *Rain Storm* (2004) (også utgitt som *Choke Point*)
* *Killing Rain* (2005) (også utgitt som *One Last Kill*)
* *The Last Assassin* (2006)
* *Requiem for an Assassin* (2007)

### Oversettelser til norsk

## Priser og utmerkelser
* The Gumshoe Award for Best Thriller 2005, for *Rain Storm*
* The Barry Award for Best Thriller 2005, for *Rain Storm*

## Referanser


## Eksterne lenker
* 
* Barry Eislers MySpace
* Damm forlag: Barry Eisler
* MyShelf.com: Interview med Barry Eisler
* Bookbrowse.com: Interview med Barry eisler
* FantasticFiction: Barry Eisler
* KrimiCouch: Barry Eisler
* Barry Eisler
VA-111 Shkval

VA-111 Skhval (fra Russisk: шквал – *[[Bygelinje|«vindkast»/«vindstøt»]]* ) er en russisk type superkavitasjonstorpedoer, som kjennetegnes av en ekstrem hastighet. De kan komme opp i minst 200 knop, enkelte kilder hevder 250, men sannheten er i alle fall at de er meget hurtige. Torpedoene er utviklet av den russiske marinen, og ble påbegynt rundt 1960. 

## Design og egenskaper

Utviklingen av våpenet begynte i 1960-årene, da det russiske NII-24 forskningsinstituttet fikk i oppdrag å produsere en torpedo som kunne nedkjempe atomubåter. I 1969 ble et annet institutt, GSKB-47, slått sammen med NII-24, og dannet et institutt for hydrodynamikk i Kyiv. «Institutt for anvendt hydrodynamikk» utviklet så torpedoen Shkval ut fra felles kunnskaper og resultater. 

Torpedoen ble tatt i bruk i 1990-årene, selv om den hadde vært funksjonell og til dels ferdig en tid før det. *Skhval* er designet som et våpen som skal uskadeliggjøre fiendtlige torpedoer sendt mot egen ubåt, men kan også sendes mot andre ubåter, slik at disse blir nødt til å avbryte et eventuelt angrep. 

Torpedoens ekstreme hastighet er et resultat av superkavitasjon: Torpedoen flyter praktisk talt i en gassboble skapt av deflektert vann, som er et resultat av torpedoens spesielle spisse tupp. Ved å hindre vann direkte kontakt med torpedoens kropp, minker motstanden fra vannet betraktelig, og hastigheten øker tilsvarende. En kan kalle *Skhval* for et undervannsmissil. 

Fremdriften til torpedoen er en rakettmotor, som antennes like etter at torpedoen er skutt ut fra torpedorøret med en hastighet på 50 knop. Rakettmotoren bringer torpedoen opp til hastigheter på 200 knop (noen steder sies det 250 knop), og selv om torpedoene opprinnelig ikke hadde noen form for styring bortsett fra det elementære som gyroskop, holder man på å utvikle en selvsøkende versjon.

## Spesifikasjoner
Det finnes minst tre versjoner:
* VA-111 *Shkval* – Original variant, trolig uten noen form for styring. 
* «Shkval 2» – Nåværende variant; trolig styrbar, antagelig ved hjelp av styring av selve rakettflammen. Mye større rekkevidde. 
* En «lettvektsversjon», eksportert til flere lands mariner. 

Stridshodene er antagelig kun konvensjonelt sprengstoff, selv om det har vært spekulert i om det er muligheter for atomstridshoder. 

* Lengde: 8 m
* Diameter: 533 mm 
* Vekt: 2700 kg
* Stridshode, vekt: 210 kg
* Hastighet: 
** Utskytningshastighet: 50 knop (93 km/h)
** Maksimal hastighet: 200 knop (370 km/h)
* Rekkevidde: Rundt 7000 m til 13 000 meter (ny versjon) 

## Se også
* Torpedo

## Eksterne lenker
* 
* FAS page on the VA-111 ''Shkval'' underwater rocket (engelsk) 
* Military periscope page (engelsk)
Tor Saglie

**Tor Johan Saglie** (født 13. september 1949) er tidligere departementsråd i Justis- og beredskapsdepartementet.

Saglie er utdannet cand.polit. (statsvitenskap) fra Universitetet i Oslo fra 1976. Han ble Norges første arbeids- og velferdsdirektør da Arbeids- og velferdsetaten og Arbeids- og velferdsforvaltningen (NAV) ble opprettet 1. juli 2006. Han har tidligere vært blant annet departementsråd i Kommunal- og regionaldepartementet fra 2003 og universitetsdirektør ved Universitetet i Oslo. 4. mai 2010 kunngjorde Saglie at han ikke ønsket å fortsette som Nav-direktør etter at åremålsperioden hans gikk ut sommeren 2011. 

Saglie ble utnevnt som departementsråd 27. april 2012, først som fungerende, og fra 7. september 2012 som fast departementsråd.

Han er gift med tidligere statsråd Tove Strand.

## Referanser


## Eksterne lenker
* ''Departementsråd Tor Saglie skal lede den nye arbeids- og velferdsetaten''. regjeringen.no, arkiv (besøkt 15. september 2010)
SLM Corporation

**SLM Corporation**, i dagligtale gjerne kalt **Sallie Mae**, er USAs største studielånselskap og forvalter over 126,9 milliarder dollar i gjeld for mer enn 10 millioner låntakere. Selskapet ble etablert i 1972 og har 12&nbsp;000 ansatte. SLM Corp. gir hovedsakelig føderalt kausjonerte studielån.

## Eksterne lenker
*
Alfred Næss (revyartist)

**Alfred Næss **(født 30. november 1927 i Vardø, død 30. november 1997) var en norsk revyforfatter. Han døde på samme dato som han ble født, 30. november, han ble akkurat 70 år. 

To av Alfred Næss' tekster, «Til Snåpen» og «Hjelp, jeg blir far» ble spilt inn av Rolf Just Nilsen og Arve Opsahl på singlen Nor-Disc NOR 108 i 1965.

## Pseudonym
**«Pirre P»** var et pseudonym brukt av den norske revyartisten Alfred Næss (1927–1997) når han virket som forfatter av sangtekster utenfor revyscenen.

Blant sangtekstene han skrev under dette pseudonymet var en slageren *[[Åh Marie, Jeg Vil Hjem (sang)|Å, Marie jeg vil hjem til deg]]*  med sangkvartetten The Monn Keys.

Av sangtekster for andre artister kan nevnes den norske versjonen av den italienske sangen *[[Mamma son tanto felice]]* fra 1946. Næss' norske tekst ble utgitt på singel i 1970 av vokalisten Elin Dalsbø akkompagnert av Frode Thingnæs orkester.

## Familieliv
Næss var gift tre ganger.

## Priser (utvalg)
* 1981 – Leonardstatuetten

## Referanser


## Eksterne lenker
*  MIC-artikkel om Alfred Næss
Fylkesvei 7024

**Fylkesvei 7024 (Fv7024)** går mellom Røyrvik og Vallervatn i Røyrvik kommune.

Før Trøndelag fylke ble opprettet 1. januar 2018 hadde veien betegnelsen fylkesvei 362 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Beis

**Beis** er en blanding av fargestoff og løsemiddel, ofte vann, men også forskjellige maleroljer. Blandingen er så svakt fargetilsatt at den gir en transparent virkning når den smøres på treverk slik at treverkets utseende skinner gjennom, i motsetning til maling som har flere pigmenter og fargestoffer (blant annet med titanoksid og andre dekkende pigmenter).

Beising som metode er gammel. Den brukes til å imitere edlere tresorter, til å fremheve trestruktur eller til å fargesette interiør. Løsemiddelet trenger godt inn i porene i treet og trekker med seg fargen, slik at virkningen blir varig. Treverket trekker ikke like mye til seg overalt, slik at strukturen i treet fortsatt er synlig og gir det fargespill som er ønsket.

Malingindustrien i dag selger beis på oljebasis. En kan dermed impregnere og fargesette huset eller rommet i én arbeidsoperasjon. Dersom en skal skifte farge, er beis vanskelig å få vekk – den må males over eller pusses bort.

## Varianter
;Vannbeis: Forbehandling før beising av møbler og inventar. Men begrepet brukes også om alle typer vannløselig fargebeis.

;Fargebeis: Vannløselig beis fremstilt av steinkulltjære. Men begrepet brukes også om alle typer beis som setter farge til objekt.

;Kjemisk beis: Beis bestående av forbeis (syre), og etterbeis (ammoniakk eller metalloksid).

;Spritbeis: Spritløselig beis/fargestoff.

;Lakkbeis: Tynnerløselig beis/fargestoff i lakk. Brukes gjerne som panelbeis eller interiørbeis.

;Oljebeis / lasurbeis: Beis på alkydbasis, men med lite bindemiddel og lite pigmenter. Gir godt synlig trestruktur.

;Dekkbeis: Beis på alkydbasis eller på akrylbasis med mye bindemiddel og mye pigmenter. Dekker treoverflaten, men gir noe synlig trestruktur. Dekker nesten opp mot slik maling dekker og brukes mest utvendig.

## Referanser
Alexander VIII

**Alexander VIII** (født *Pietro Vito Ottoboni* 22. april 1610 i Venezia, død 1. februar 1691 i Roma) var pave fra 1689 til sin død i 1691. Han ble 80 år.

## Tidlig liv
Pietro Ottoboni ble født i en rik velstående venetiansk familie og var sønn av Marco Ottoboni, kansleren av Republikken Venezia. Han studerte ved Universitetet i Padova, hvor han fikk en doktorgrad i kanonisk rett og borgerrett i 1627.

## Guvernør av Terni, Rieti og Spoleto
Han reiste til Roma under pave Urban VIIIs pontifikat og ble der gjort til guvernør av Terni, Rieti og Spoleto. Han var også revisor for Rotaen i 14 år. Etter en forespørsel fra Den venetianske republikk ble han gjort til kardinal av pave Innocens X i 1652 og ble senere gitt bispedømmet Brescia, i venetiansk territorium, hvor han bodde i mangfoldige år i midten av sitt liv.

## Pave
Den 6. oktober 1689 ble Ottoboni, med støtte fra kong Ludvig XIV av Frankrike valgt til pave. Ludvig returnerte så i 1690 Avignon og Venaissin til Kirkestaten.

Alexander VIII ervervet i under sitt pontifikat dronning Christina av Sveriges bibliotek, med alle dets håndskrifter, for Vatikanbiblioteket.

Alexander VIII assisterte under den store tyrkiske krig sitt hjemlige Venezia med generøse subsidier i krigen mot Det ottomanske rike, og stilte dessuten med galeier og 2.000 infanterisoldater for felttoget i Albania.

I spørsmålet om de gallikanske artikler gav paven ikke etter. Han fordømte den franske gallikanismen i 1690 med konstitusjonen *Inter multiplices*. Den 16. oktober 1690 helligkåret han Johannes av Gud.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Alessandro Farnese (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Klemens VIII (1536-1605) *1592
* Kardinal Pietro Aldobrandini (1571-1621) *1604
* Kardinal Laudivio Zacchia (1565-1537) *1605
* Kardinal Antonio (Marcello) Barberini (sr.), O.F.M. Cap. (1569-1526) *1625
* Kardinal  Marcantonio Bragadin (1591-1658) *1629
* *Pave Alexander XIII* (1610-1691) *1654

## Referanser


## Eksterne lenker
* Biografi på The Cardinals of the Holy Roman Church
Alexander Seippel

**Heinrich Julius Manfred Alexander Seippel** (1851-1938) var en norsk filolog, orientalist og bibeloversetter. Alexander Seippel er i dag best kjent for å ha stått for om lag halvparten av den første nynorske bibeloversettelsen, «fyrebilsbibelen» fra 1921. 

## Liv og virke
### Bakgrunn
Han vokste opp i Kristiansand og Frøysnes som sønn av en tyskfødt forretningsmann. Han tok artium i 1868, og ble cand.mag. i 1873 etter studier i gresk og latin. Deretter fulgte om lag 12 år med studier og studiereiser.

### Karriere
I 1886 ble han utnevnt til professor i semittiske språk ved Universitetet i Oslo. Som språkforsker er Seippels viktigste innsats at han samlet omtale av Norden og nordiske forhold i arabiske skrifter. Arbeidet ble utgitt i 2 bind *Rerum Normannicarum fontes Arabici*, i 1896 og 1928. 

Seippel skrev selv lyrikk, var en ivrig samler av stev og forfattet selv flere. Mot slutten av sin samlertid regnet han i kasser når han ble spurt hvor mange stev han hadde. På tur i Setesdal om somrene spurte han alltid etter stev. En gang han tok bussen oppover dalen, steg en ung jente på bussen. Hun fikk knapt satt seg før Seippel spurte om hun skrev stevbok. Det gjorde hun, og dro den frem på stedet. Seippel skrev ned stev han ikke hadde fra før. 

Han gjendiktet lyrikere som Hafiz og Omar Khayyam. Da *[[Fyrebilsbibelen]]* ble utgitt av Studentmållaget i 1921, sto Seippel bak 60 % av oversettelsen. Hans første offentlige forsøk var *Fyrste Mose-bok eller Upphavs-boki. Umsett fraa grunn-teksti*, utgitt i 1905 som vedlegg til *[[Syn og Segn]]*. 

Han ble ridder av 1. klasse av St. Olavs Orden i 1896, og forfremmet til kommandør i 1938. Han var medlem av Det Norske Vitenskaps-Akademi fra 1897, og ble utnevnt til statsstipendiat da han ble pensjonert i 1922. 

Han var sønn av kjøpmann og visekonsul Fedor Ferdinand August Leopold Seippel (1814–1887) og Camilla Adelaide Knudsen (1824–1886), og nevø av historikeren og folkeminnesamleren Andreas Faye (1802–1869).  I 1886 ektet han Ragnhild Marie Nielsen (1859-1940) som var datter av lensmannen i Østre Gausdal. Sønnen Torbjørn Leopold Seippel (1889–1981) ble ambassadør.

## Referanser


## Litteratur
* Sylfest Lomheim, Aasulv Lande, Gunnar Stubseid. *Sjønna på Elbursfjell. Alexander Seippel – livet og livsverket*. Høyskoleforlaget, 2001. ISBN 82-7634-339-2
* sambok 24 bøker av/om/ved A. Seippel
 
## Eksterne lenker
* gamal.nynorsk.no Fyrebilsbibelen i fulltekst
* Alexander Seippel i Norsk Oversetterleksikon

__NOTOC__
Rullestolcurling under Paralympiske vinterleker 2006

Under Paralympiske vinterleker 2006 ble konkurransene i **[[rullestolcurling]]** arrangert i Pinerolo Palaghiaccio.

## Medaljevinnere

Storbritannia ble representert av et skotsk lag.

## Deltakerland

## Resultater
### Runde 1

### Runde 2

### Runde 3

### Runde 4

### Runde 5

### Runde 6

### Runde 7

### Tie-breaker Session 1

### Semifinaler

### Bronsemedaljekamp

### Finale
Liste over episoder av Stargate Atlantis

**Denne artikkelen inneholder en liste over episoder for TV-serien ''[[Stargate Atlantis]]''.**

Sesong 1 og 2 er kommet ut på DVD, slik at de er mulig å kjøpe.  I august 2006 ble det kunngjort at det kommer en sesong 4 av TV-serien. Denne startet på Sci Fi Channel i 2007.

Den 5. februar 2007 ble den **60.** episoden av Stargate Atlantis vist på TV.

## Sesong 1

## Sesong 2

## Sesong 3

## Sesong 4
Absolute Music 9

***Absolute Music 9*** er det niende samlealbumet i den norske Absolute Music-serien. Albumet kom ut i 1993 og har blitt solgt i over 240&nbsp;000 eksemplarer.

## Sporliste

# Prepple Houmb & Morten Abel – «Hodet over vannet»
# Pet Shop Boys – «Go West»
# Twenty 4 Seven – «Slave to the Music»	 
# Michael Learns To Rock – «Wild Women»	 
# Frankie Goes to Hollywood – «Relax ('93 Mix)»
# Take That – «Relight My Fire» 	 
# Haddaway – «Life»	 
# 4 Non Blondes – «What's Up»
# Janet Jackson – «That's the Way Love Goes» 
# Jørn Hoel – «Lost in the Tango»	
# Pandora –	«Trust Me» 
# Bonnie Tyler – «Sally Comes Around» 	
# DJ Bobo – «Keep on Dancing»	 
# deLillos – «Neste sommer»	 
# Meat Loaf – «I'd Do Anything for Love (But I Won't Do That)» 
# Grethe Svensen – «The Love of a Woman» 	 
# DJ Jazzy Jeff & The Fresh Prince – «Boom! Shake the Room» 	 
# Sissel – «Imagine»	 

## Referanser


## Kilder
*Various - ''Absolute Music 9'' på discogs

## Eksterne lenker
* Absolute Music 9 album cover
Akkarer

* akkar
* *[[Todarodes angolensis|T. angolensis]]*
* *[[Todarodes filippovae|T. filippovae]]*
* *[[Todarodes pacificus|T. pacificus]]*

**Akkarer** er en gruppe blekkspruter. 
Den vanligste arten langs norskekysten er vanlig akkar.

## Eksterne lenker
*
Entourage (TV-serie)

***Entourage*** er en amerikansk TV-serie om en ung skuespiller på vei opp i Hollywood og hans barndomsvenner fra Queens i New York: Eric (E), Salvatore (Turtle), hans bror  Johnny (Drama) (oversatt: hans «Entourage») i tillegg til den like så fremadstormende agenten og businessmannen Ari Gold. Serien er laget av Doug Ellin. Den baserer seg løst på Mark Wahlbergs opplevelser som kommende filmstjerne. 

I Norge er serien vist på Canal+ og TV3.  

## Anerkjennelse
Entourage kan bli sett på som mennenes svar på *[[Sex og Singelliv]]*, og særlig sesong 3 er blitt framhevet. Serien eller skuespillerne fra den har blant annet blitt nominert til 25 Emmypriser og 14 Golden Globe-priser. Spesielt Jeremy Piven som spiller agenten Ari har utmerket seg med sin tolkning av den utagerende, bannende, kyniske, men like fullt trofaste agenten. 
    
## Sitater
Bladet *MANN* har i hvert blad en spalte de kaller månedens Ari, der blir et sitat fra hans vanvittige dialoger eller uttalelser trykt. Det mest kjente sitatet fra Ari er «let's hug it out bitch», et sitat Piven selv fant på. Et annet kjent sitat er: «If so much as eyefuck an agent in this building i will deport you naked to the taliban.»

## Hva er seriens fascinasjon
Selv om serien nå (2011) går mot slutten og den begynner å miste seertall (det har blitt erklært at sesong 8 blir den siste) vil nok de fleste fans lenge huske denne serien som et godt innblikk i en filmstjernes verden og businessverden (Ari Gold). Det hadde nok allikevel vært vanskeligere å forholde seg til, eller føle med karakterene hvis det ikke hadde vært for kameratfaktoren, skaperen av serien Doug Ellin selv påpekte: «Entourage virker ettersom det er om mannlig vennskap. Settingen i Hollywood er underholdende, men det egentlig om vennskapet til disse fyrene».

Jeremy Piven uttalte også med klassisk Ari Gold retorikk: «Om det var bare et show om ønsker som ble oppfylt og noen fyrer som driter seg ut ettersom deres beste venn er berømt, ville det ikke ha vært særlig interessant.»
             
## Film
I 2015 kom den amerikansk filmkomedien Entourage som en spin-off fra TV-serien. Filmen ble skrevet og regissert av Doug Ellin.

## Rollefigurer

## Gjesteskuespillere
I de fleste episoder av Entourage, opptrer en eller flere kjente personer, deriblant skuespillere, musikere og idrettsutøvere som seg selv.  Selv om i det fleste tilfeller det meste av deres liv er fiksjon. Her følger en liste over slike opptredener.

## Sesong 1 (2004)

## Sesong 2 (2005)

## Sesong 3 (2006/2007)

## Sesong 4 (2007)

## Referanser


## Eksterne lenker
* 
*
Vokalharmoni

**Vokalharmoni** er en morfofonologisk prosess innenfor lingvistikk som gjør at alle vokalene i et ord stemmer overens med hverandre i karakteristikken av uttalen. Vokalharmoni er en form for assimilasjon, som påvirker vokaler som ikke står i umiddelbar juxtaposisjon.

Et vokalharmonisk språk grupperer vokalfonemene sine i ulike klasser, basert på ulike typer fonetiske trekk hos dem. Det kan dreie seg om for eksempel fremre kontra bakre vokaler, eller runda kontra urunda vokaler. Vokaler som tilhører samme gruppe harmonerer med hverandre. Det er en produktiv prosess i de berørte språka.

Vanligvis merkes vokalharmoni tydeligst i den allomorfiske variasjonen som fins hos for eksempel endelser i det gjeldende språket.

Jamning, som særlig er å finne i en del dialekter på Østlandet og i Trøndelag, er det eneste eksempelet på vokalharmoni fra hjemlige trakter. Omlyd, som fins i de fleste nålevende germanske språka, er et lignende fenomen.

Vokalharmoni er spesielt vanlig blant såkalte agglutinerende språk, og fins blant flere av de uralske språka, deriblant finsk-ugriske språk, som finsk og ungarsk. Også mange altaiske språk, som tyrkisk, har vokalharmoni. Vokalharmoni forekommer også blant flere språkfamilier i Afrika, som bantuspråk, Niger-kongospråk, nilosahariske språk med flere.

Andre språk har også konsonantharmoni, men det er mye mindre vanlig på verdensbasis.
Intervall (sport)

**Intervall** er et fellesbegrep for en treningsform i forbindelse med utvikling av fysisk utholdenhet. Intervall viser til at treningsarbeidet veksler mellom arbeid og pauser, noe som står i motsetning til kontinuerlig arbeid, og den vanligste formen for utholdenhetstrening, treningsmetoden langkjøring.

Det finnes flere ulike metoder for intervalltrening. Metoder for aerob utholdenhet er «naturlig intervall», «fartslek», «langintervalltrening», «pyramideintervall» og «kortintervallarbeid». Metoder for anaerob utholdenhet er «maksimale korte tempointervaller», «maksimale lange tempointervaller», «submaksimale tempointervaller» og testløp (relativt lange maksimale løp).

## Treningens mål
Målet med aerob intervalltrening er å øke kroppens aerobe kapasitet, det vil si evnen til å være i aktivitet over lengre tid med relativt høy intensitet. Denne typen trening vil over tid øke kroppens maksimale oksygenopptak, heve den anaerobe terskel, øke hjertets slagvolum, styrke hjertets slagkraft, redusere hvilepuls og effektivisere lungeventilasjon. Antall kapillarårer rundt muskelfibrene vil øke, kroppens muskelfibrer blir mer utholdende og mitokondriene øker i antall og størrelse. Kroppens evne til å forbrenne fett og karbohydrater blir også bedre. I tillegg blir personens motivasjon til ytterligere trening bedre, og viljen til å presse seg blir sterkere. Utføres bevegelsene riktig i treningen vil også bevegelsesteknikken bli bedre og mer effektiv.

Målet med anaerob intervalltrening er å øke kroppens anaerobe kapasitet, det vil si evnen til å være i aktivitet med svært høy intensitet, og etter hvert med mye melkesyre i musklene over en periode på 20 sekunder til 2 minutter. Denne typen trening vil over tid øke evnen til å bryte ned karbohydrater og frigi energi gjennom anaerobe prosesser. Videre vil kroppens evne til å eliminere melkesyre blir bedre. I tillegg blir personens motivasjon til ytterligere trening bedre, og ikke minst viljen og evnen til å presse seg til tross for stivheten og smertene i forbindelse med et surt miljø i musklene blir sterkere.

## Se også
* Biptest

## Kilder
* Asbjørn Gjerset et.all. «Treningslære», 2006, Gyldendal Norsk Forlag AS
College

**College** ( eller ) er den engelske formen av kollegium, og brukes særlig om institusjoner innen høyere utdannelse i engelskspråklige land. I USA er college en utdanningsinstitusjon som er forberedende for universitetsstudier, men generelt brukes «college» og «university» om hverandre her. I øvrige engelsktalende land er college en underavdeling av et universitet.

Et college er et samfunn bestående av studenter og lavere akademiske lærere, som lever og virker innenfor de store bygningskompleksene. Collegene baserer seg delvis på allmennutdanning, og delvis på studieforberedende utdanning, slik at elever innenfor den sistnevnte gruppen har kompetanse nok til å følge undervisningen, og avlegge eksamen, ved universiteter. På collegene er det også stort engasjement innenfor idrett og øvrig samfunnsliv.

Et college består av en rektor (*head master*, *principal*, *warden* e.l.), et antall *fellows* (lønnede dosenter, som deltar i både forvaltning og undervisning) og studenter av ulike kategorier; først og fremst *scholars* (opprinnelig ubemidlede stipendiater). *Pensioners* eller *commoners* utgjør flertallet av ugraderte studenter (*undergraduates*). Forskjellene mellom for ovennevnte studentkategorier blir med årene av en mer historisk art; i praksis legger man i dag større vekt på studentenes resultater for hvert enkelt år. Noen velger å fortsette sine studier ved collegene (som *postgraduates*). 

Levnedsordningen i collegene har fra begynnelsen hatt et temmelig klosterlikt preg, som i senere tid har blitt mindre utpreget. Eksempelvis kan *fellows* nå gifte seg. De fleste college har arkitektonisk interessante profanbygninger og kapell, bibliotek, museer og parker. Oxford eide på begynnelsen av 1900-tallet 21 college (derav 3 fra 1200-tallet), mens Cambridge eide 17. 

## Eksterne lenker
*